MINISTERUL EDUCAȚIEI NAȚIONALE

**Școala Gimnazială sat Strejnicu, com. Tîrgșoru Vechi, jud. Prahova**

Strada Principala nr. 216

**CODUL ETIC AL ȘCOLII GIMNAZIALE**

**SAT STREJNICU**

Codul de Etică al Școlii Gimnaziale sat Strejnicu, județul Prahova, reprezintă un contract normativ moral stabilit între persoanele implicate în activitățile didactice pentru a contribui la creșterea prestigiului și al capitalului moral al instituției, la consolidarea coeziunii membrilor ei, la formarea unui climat adecvat mediului școlar bazat pe coexistență, cooperare și competiție, după reguli corecte.

**Capitolul I**

**Dispoziții generale**

Art. 1. Codul de Etică este elaborat în temeiul prevederilor Legii nr. 1/2011, Legea Educației Naționale.

(1) Codul de Etică al unității de învățământ respectă Constituția țării și Regulamentul de ordine internă.

(2) Codul este aplicabil tuturor persoanelor din Şcoala Gimnazială sat Stejnicu, jud. Prahova , responsabile cu instruirea şi educaţia, şi care, în conformitate cu prevederile “Statutului personalului didactic” din Legea Educatiei Nationale 1/2011, îndeplinesc funcţia de personal didactic/ cadru didactic, personal didactic auxiliar, personal didactic asociat, precum şi funcţii de conducere, de îndrumare şi control în cadrul Şcolii Gimnaziale sat Strejnicu, jud. Prahova.

(3) Prezentul Cod de Etică exprimă idealurile, principiile și regulile de etică profesionale pe care membrii comunității școlare consimt să le respecte și să le urmeze în activitatea profesională, stabilește standardele de etică și sancțiunile la care se expun cei care le încalcă.

Art. 2. Scopul Codului de Etică este:

a) identificarea și respectarea valorilor fundamentale care stau la baza educației;

b) stabilirea unui pachet de standarde de conduită profesională;

c) să se ofere o mai mare claritate responsabililor și acțiunilor persoanelor implicate în activitatea educațională.

Art. 3. Respectarea prevederilor prezentului Cod reprezintă o garanție a creșterii calității și prestigiului Școlii Gimnaziale sat Strejnicu, jud. Prahova, scop posibil de atins prin intermediul următoarelor obiective:

a) menținerea unui grad înalt de profesionalism în exercitarea atribuțiilor personalului didactic;

b) creșterea calitativă a relațiilor dintre părțile implicate în actul educațional;

c) eliminarea practicilor inadecvate și imorale ce pot apărea în mediul educațional preuniversitar;

d) creșterea gradului de coeziune a personalului implicat în activitatea educațională;

e) facilitarea promovării și manifestării unor valori și principii aplicabile în mediul școlar preuniversitar, inserabile și în spațiul social;

f) sensibilizarea opiniei publice în direcția susținerii valorilor educației.

Art. 4. Orice persoană din Şcoala Gimnazială sat Strejnicu, jud. Prahova , responsabilă cu instruirea şi educaţia, are datoria morală şi profesională de a cunoaşte, de a respecta şi de a aplica prevederile prezentului Cod.

**Capitolul II**

**Valori, principii și norme de conduită**

Art. 5. Personalul din Școala Gimnazială sat Strejnicu, jud. Prahova, responsabil cu educația și instruirea trebuie să își desfășoare activitatea profesională în conformitate cu următoarele valori și principii:

a) imparțialitate și obiectivitate;

b) independență și libertate profesională;

c) responsabilitate morală, socială și profesională;

d) integritate morală și profesională;

e) confidențialitate și respect pentru sfera vieții private;

f) primatul interesului public;

g) respectarea și promovarea interesului superior al beneficiarului direct al educației;

h) respectarea legislației generale și a celei specifice domeniului;

i) respectarea autonomiei personale;

j) onestitate și corectitudine;

k) atitudine decentă și echilibrată;

l) toleranță;

m) autoexigență în exercitarea profesiei;

n) interes și responsabilitate în raport cu propria formare profesională, în creșterea calității activității didactice și a prestigiului unității și instituției de învățământ preuniversitar, precum și a specialității, domeniului în care își desfășoară activitatea;

o) implicare în procesul de perfecționare a caracterului democratic al societății.

Art. 6. În relațiile cu beneficiarii direcți ai educației – elevii, personalul didactic are obligația de a cunoaște, de a respecta și de a aplica norme de conduită prin care se asigură:

a) ocrotirea sănătății fizice, psihice și morale a beneficiarilor direcți ai educației prin:

(i) supravegherea permanentă a acestora atât pe parcursul activităților desfășurate în unitatea de învățământ, cât și în cadul celor organizate de unitatea de învățământ în afara acesteia;

(ii) interzicerea agresiunilor verbale, fizice și a tratamentelor umilitoare asupra beneficiarilor direcți ai educației;

(iii) protecția fiecărui beneficiar direct al educației, prin sesizarea oricărei forme de violență verbală sau fizică exercitate asupra acestuia, a oricărei forme de discriminare, abuz, neglijență sau de exploatare a acestuia, în conformitate cu prevederile Legii nr. 272/2004 privind protecția și promovarea drepturilor copilului, republicată, cu modificările și completările ulterioare;

(iv) combaterea oricăror forme de abuz sexual, emoțional sau spiritual;

(v) interzicerea hărțuirii sexuale și a relațiilor sexuale cu beneficiarii direcți ai educației, inclusiv a celor consensuale.

b) interzicerea oricăror activități care generează corupție:

(i) fraudarea examenelor de orice tip;

(ii) solicitarea, acceptarea sau colectarea de către personalul didactic a unor sume de bani, cadouri sau prestarea anumitor servicii, în vederea obținerii de către beneficiarii direcți ai educației de tratament preferențial ori sub amenințarea unor sancțiuni, de orice natură ar fi acestea;

(iii) favoritismul;

(iv) meditațiile contra cost cu beneficiarii direcți ai educației de la formațiunile de studiu la care este încadrat.

c) asigurarea egalității de șanse și promovarea principiilor educației incluzive;

d) respectarea demnității și recunoașterea meritului personal al fiecărui beneficiar direct al educației;

e) responsabilitate în vederea atingerii de către elevi a standardelor de performanță prevăzute de documentele școlare.

Art. 7. În relațiile cu părinții și cu reprezentanții legali ai elevilor, personalul didactic respectă și aplică norme de conduită prin care se asigură:

a) stabilirea unei relații de încredere mutuală și de comunicare;

b) respectarea confidențialității informațiilor, a datelor furnizate și a dreptului la viață privată și de familie;

c) neacceptarea primirii de bunuri materiale sau sume de bani pentru serviciile educaționale oferite, în condițiile art. 6 lit. b) pct. (ii);

d) recomandarea de auxiliare curriculare sau materiale didactice, cu precădere a celor deschise și gratuite, fără a impune achiziționarea celor contra cost;

e) disponibilitatea pentru rezolvarea problemelor educative enunţate de către părinţi/tutori legali;

f) informarea părinţilor/tutorilor legali despre toate aspectele activităţii elevilor prin furnizarea explicaţiilor necesare înţelegerii şi aprecierii conţinutului servicii lor educative;

g) informarea părinţilor/tutorilor legali despre evoluţia activităţii şcolare, evitând tendinţele de prezentare parţială sau cu tentă subiectivă.

Art. 8.

(1) Personalul din Şcoala Gimnazială sat Strejnicu, jud. Prahova, responsabil cu instruirea şi educaţia, în mod particular cadrele didactice, vor respecta şi aplica următoarele norme de conduită colegială:

a) relaţiile profesionale trebuie să se bazeze pe respect, onestitate, solidaritate, cooperare, corectitudine, toleranţă, evitarea denigrării, sprijin reciproc, confidenţialitate, competiţie loială;

b) orice membru al personalului didactic va evita lezarea libertăţii de opinie, vizând convingerile politice şi religioase;

c) între persoanele din sistemul de învăţământ preuniversitar responsabile cu instruirea şi educaţia se interzice solicitarea de servicii personale de orice tip de la colegi care sunt sau urmează să fie în proces de evaluare, angajare sau promovare;

d) în evaluarea competenţei profesionale se vor utiliza criterii care au în vedere performanţa şi rezultatele profesionale;

e) încurajarea diseminării cunoştinţelor profesionale, în vederea atingerii unor standarde superioare de calitate în activitatea didactică;

f) orice cadru didactic trebuie să evite, prin afirmaţii, aprecieri sau acţiuni, să afecteze imaginea profesională şi/sau socială a oricărui alt membru al corpului profesoral, cu excepţia situaţiilor prevăzute şi formalizate de actele normative în vigoare (evaluările anuale, comisia de disciplină etc.);

g) întreaga activitate a persoanelor din Şcoala Gimnazială sat Strejnicu, jud. Prahova, responsabile cu instruirea şi educaţia, trebuie să permită accesul la informaţiile care interesează pe toţi membrii comunităţii şcolare, posibilii candidaţi, instituţiile cu care entitatea colaborează şi publicul larg, asigurând astfel o informare corectă şi facilitarea egalităţii de şanse, precum şi asigurarea accesului echitabil la resursele şcolare şi ale sistemului de învăţământ;

h) reacţia publică – prin drept la replică, discurs public, întrunire etc. – , atunci când o anumită situaţie creată de către membrii comunităţii educaţionale sau de către oricine altcineva din afara acesteia afectează imaginea Şcolii Gimnaziale sat Strejnicu, jud. Prahova, sistemului de învăţământ preuniversitar românesc, oricărei persoane, membră a comunităţii educaţionale.

(2) În activitatea profesională, personalul didactic evită practicarea oricărei forme de discriminare și denigrare în relațiile cu ceilalți colegi și acționează pentru combaterea fraudei intelectuale, inclusiv a plagiatului.

Art. 9. Personalul didactic al Școlii Gimnaziale sat Strejnicu, jud. Prahova, care îndeplinește funcții de conducere, de îndrumare și de control sau care este membru în Consiliul de Administrație al unității de învățământ sau al Inspectoratului Școlar al județului Prahova respectă și norme de conduită managerială prin care se asigură:

a) promovarea standardelor profesionale și morale specifice;

b) aplicarea obiectivă a reglementărilor legale și a normelor etice;

c) evaluarea obiectivă conform atribuțiilor, responsabilităților și sarcinilor de serviciu din fișa postului;

d) prevenirea oricărei forme de constrângere ilegală și/sau ilegitimă, din perspectiva funcției deținute;

e) respingerea oricărei funcții de abuz în exercitarea autorității;

f) asigurarea unei comunicări organizaționale optime în vederea unei bune cooperări și consolidării coeziunii între personalul didactic și între personalul didactic și personalul didactic cu funcție managerială ;

g) prevenirea și interzicerea oricărei forme de hărțuire, discriminare a personalului didactic și a beneficiarilor direcți ai educației.

Art. 10. În exercitarea activităților specifice școlare și extrașcolare, personalului didactic al Școlii Gimnaziale sat Strejnicu, jud. Prahova, îi este interzis:

a) să folosească baza materială din spațiile de învățământ în vederea obținerii de beneficii materiale personale directe sau indirecte, precum și înstrăinarea sau însușirea obiectelor care aparțin patrimoniului școlii sau a obiectelor de inventar;

b) să folosească, să producă sau să distribuie materiale pornografice scrise, audio ori vizuale;

c) să organizeze activități care pun în pericol siguranța și securitatea beneficiarilor direcți ai educației sau a altor persoane aflate în incinta unității sau a instituției de învățământ;

d) să consume alcool și substanțe interzise, cu excepția celor recomandate medical;

e) să permită și să încurajeze consumul de alcool și de substanțe interzise de către beneficiarii direcți ai educației, cu excepția celor recomandate medical;

f) să organizeze și să practice pariuri și jocuri de noroc.

Art. 11. În relațiile cu alte unități și instituții de învățământ, precum și cu instituțiile și reprezentanții comunității locale, personalul didactic respectă și aplică următoarele norme de conduită:

a) asigură sprijin în scopul furnizării unor servicii educaționale de calitate;

b) manifestă responsabilitate și transparență în furnizarea de informații către instituțiile de stat în protejarea drepturilor beneficiarului direct al educației, atunci când interesul și nevoia de protecție a acestuia impun acest lucru;

c) în realizarea colaborării şi a parteneriatelor cu instituţiile/reprezentanţii comunităţii locale, organizaţiile non-guvernamentale şi agenţii economici nu se vor angaja activităţi care să conducă la prozelitism religios şi partizanat politic, acţiuni care pun în pericol integritatea fizică şi morală a elevilor sau care permit exploatarea prin muncă a acestora.

**Capitolul III**

**Răspunderi privind respectarea prevederilor Codului**

Art. 12. Orice persoană, participantă/implicată în mod direct sau indirect în activităţile din domeniul educaţional preuniversitar, care consideră, în mod întemeiat, prin raportare la prevederile prezentului Cod, că este victima sau martorul unui comportament lipsit de etică profesională din partea unei/unor persoane din Şcoala Gimnazială sat Strejnicu, jud. Prahova, responsabile cu instruirea şi educaţia, are dreptul de a sesiza comisia de etică a şcolii.

Art. 13. Prezentul Cod face distincţia între încălcarea neintenţionată şi cea intenţionată a prevederilor sale.

(1) În cazul încălcării neintenţionate a prevederilor codului, fapt dovedit în urma anchetei şi audierilor comisiei de etică, persoana în cauză va fi consiliată cu privire la înţelegerea situaţiei de încălcare a principiilor Codului de Etică şi, respectiv, va fi sprijinită pentru concilierea amiabilă cu partea reclamantă.

(2) În cazul încălcării intenţionate a prevederilor codului, fapt dovedit în urma anchetei şi a audierilor comisiei de etică, aceasta din urmă poate iniţia următoarele măsuri, în funcţie de gradul de încălcare a prevederilor Codului, de repetarea comportamentului respectiv, precum şi în funcţie de punctul de vedere al Consiliului Profesoral:

a) concilierea amiabilă cu partea reclamantă;

b) atenţionarea colegială în cadrul Comisiei de etică şi informarea Consiliului de Administraţie al Şcolii Gimnaziale sat Strejnicu, jud. Prahova, pentru luarea în considerare a neconformării persoanei respective cu prevederile codului;

c) propunerea de includere a persoanei respective într-un program de remediere comportamentală, prin consilierea şi monitorizarea sa pe o perioadă decisă de către Consiliul de Administraţie al Şcolii Gimnaziale sat Strejnicu, jud. Prahova. Conţinutul programului de remediere comportamentală va fi stabilit de către o comisie compusă din manager, dintr-un reprezentant al profesorilor – membru al Consiliului de Administraţie și un reprezentant al părinţilor. Acest program va fi aprobat de către Consiliul de Administraţie al Şcolii Gimnaziale sat Strejnicu, jud. Prahova;

d) Comisia de etică, în funcţie de gradul de încălcare a normelor Codului, poate propune comisiei de cercetare disciplinară de la nivelul Şcolii Gimnaziale sat Strejnicu, jud. Prahova, analiza cazului în vederea sancţionării disciplinare, în conformitate cu prevederile “Statutului personalului didactic” din cadrul Legii Educaţiei Naţionale 1/2011.

**Capitolul IV**

**Dispoziții finale**

Art. 14. Prezentul Cod nu se substituie legilor şi regulamentelor în vigoare din domeniul educaţiei şi nici nu poate contraveni acestora.

Art. 15. – Prin prevederile prezentului Cod, activitatea comisiei de etică nu se substituie activităţilor comisiilor de cercetare disciplinară, constituite la diferite niveluri, conform prevederilor “Statutului personalului didactic” din Legea Educaţiei Naţionale 1/2011 şi nici activităţilor instituţiilor statului abilitate cu realizarea cercetării penale.

Art. 17.

(1) Modificarea prevederilor prezentului Cod se poate face ca urmare a propunerilor a 2/3 din totalul membrilor Consiliului profesoral.

(2) Modificările la Cod se realizează de către un grup de lucru special constituit în acest scop şi sunt aprobat e cu 2/3 din voturile exprimate.